ফের ভয়াবহ অগ্নিকাণ্ড শহর কলকাতায়!

ওয়েব ডেস্ক : ফের অগ্নিকাণ্ড (Fire) শহর কলকাতা (Kolkata)। এবার ভয়াবহ আগুন লাগলো মানিকতলার (Maniktala) এক কারখানায়। জানা গিয়েছে, ঘটনার পরেই সেখানে আসে দমকলের ৭টি ইঞ্জিন। তবে কী করে এই আগুন লাগলো সে বিষয়ে এখনও পর্যন্ত কিছু জানা যায়নি। তবে শর্ট সার্কিট এই আগুন লেগে থাকতে পারে বলে প্রাথমিক অনুমান দমকল কর্মীদের।

জানা গিয়েছে, মানিকতলার (Maniktala) কবিরাজ বাগান এলাকায় ওই কারখানায় এই আগুন লাগে। সূত্রের খবর, রবিবার সন্ধ্যায় কারখানার মিটার রুমে প্রথম আগুন দেখা যায়। দ্রুত তা ছড়িয়ে পড়ে আশাপাশেও। এই ঘটনায় আতঙ্ক ছড়িয়ে পড়ে এলাকায়। ঘটনার পরেই পুলিশ ও দমকলকে খবর দেওয়া হয়।

আরও খবর : অভিজ্ঞদের বাড়তি সুবিধা! গ্রুপ-সি শিক্ষাকর্মী নিয়োগ পরীক্ষায় নম্বর বরাদ্দ করল এসএসসি

জানা যাচ্ছে, খবর পেয়েই সেখানে দমকলের ৭টি ইঞ্জিন আসে। কারখানার পাশেই রয়েছে একটি বিদ্যুৎ সরঞ্জামের দোকান। সেখানে যাতে আগুন না ছড়িয়ে পড়ে সেদিকে নজর রাখা হচ্ছে। তবে কীভাবে এই আগুন (Fire) লাগলো সে বিষয়ে এখনও পর্যন্ত স্পষ্ট কিছু জানা যায়নি। দমকলের দাবি, শর্টসার্কিট থেকে কোনও ভাবে এই আগুন লেগে থাকতে পারে।

দমকলের তরফে দাবি করা হয়েছে, কারখানায় প্রচুর দাহ্য পদার্থ মজুত করা হয়েছিল। যার কারণে ভয়ঙ্কর আকার নেয় এই আগুন (Fire)। অন্যদিকে, সম্প্রতি বড় অগ্নিকাণ্ডের ঘটনা ঘটে গিয়েছিল আমহার্স্ট স্ট্রিট এলাকার একটি প্রিন্টিং প্রেসে। যার ফলে এলাকায় চাঞ্চল্য ছড়িয়েছিল। পরে দমকলের তিনটি ইঞ্জিন এসে সেই আগুন নিয়ন্ত্রণ করে। তার রেশ কাটতে না কাটতেই ফের অগ্নিকাণ্ডের ঘটনা ঘটল কলকাতায়।